Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség
Paragraph Index: 2771

h) a szükséges eljárásrendek, technológiák és követelmények meglétérõl. 5.124. A radioaktív hulladékok kezelésével összefüggõ dokumentációkat írott és jóváhagyott eljárásrend szerint a létesítmény teljes élettartama alatt meg kell õrizni. 5.15. BALESETI FELKÉSZÜLÉS 5.125. Az üzemeltetõ szervezetnek az illetékes országos és megyei szervezetekkel együttmûködve fel kell készülnie jelentõs radioaktív kibocsátással járó üzemzavarok elhárítására vagy következményeinek csökkentésére. Ennek érdekében baleset-elhárítási intézkedési tervet kell kidolgoznia és folyamatosan karbantartania. 5.126. A létesítmény telephelyére vonatkozó baleset-elhárítási intézkedési terv terjedjen ki valamennyi tervezett tevékenységre, melyeket balesetek esetén kell megvalósítani, beleértve az üzemeltetõ szervezet által végzendõ és az annak vezetése alatt végrehajtandó tevékenységeket. 5.127. Üzemelõ atomerõmû területével szomszédos telephelyen elhelyezkedõ átmeneti tároló esetében közös baleset-elhárítási intézkedési rendszer kialakítása megengedett. 5.128. A baleset-elhárításhoz szükséges anyagokat, eszközöket, mûszereket, berendezéseket megfelelõ üzemi állapotban, a dokumentációt aktuális állapotban kell tartani. 5.129. Ezek megfelelõségét írott és jóváhagyott eljárásrend szerint idõszakosan felül kell vizsgálni. 5.130. A baleset-elhárítási tevékenységekkel kapcsolatosan az üzemeltetõ személyzet számára idõszakos oktatást és gyakorlati kiképzést kell tartani. 5.131. A baleset-elhárítási intézkedési terv mûködõképességérõl rendszeres idõközönként tartott gyakorlatokkal kell meggyõzõdni. Ezek tapasztalatait az intézkedési tervbe be kell építeni. 5.132. Az intézkedési tervnek minimálisan az alábbiakat kell tartalmaznia:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes